Bahasa Inggeris menjadi bahasa ibunda bagi kira-kira 365 juta penduduk dunia.
Lebih dua bilion yang lain belajar dan bertutur dalam Bahasa Inggeris
sebagai bahasa kedua atau ketiga
Jika anda bertutur Bahasa Inggeris
anda boleh difahami oleh hampir 2.5 bilion manusia
Jadi, mengapa anda perlu belajar bahasa asing yang lain?
Bukankah itu hanya membuang masa sahaja?
Nelson Mandela pernah dikritik hebat
oleh kaum kulit hitam Afrika Selatan kerana bertutur bahasa Afrikaan
Dia menjawab,
"Apabila anda bertutur dengan seseorang dalam bahasa yang dia fahami,
ia pergi ke akalnya.
Apabila anda bertutur kepadanya dalam bahasa ibundanya,
ia pergi ke hatinya".
Justeru,
jika anda ingin memenangi hati seseorang,
anda perlu berbicara ke hatinya.
Ketua paderi memahami hal ini.
John Paul II fasih dalam 10 bahasa
dan banyak bahasa lagi pada peringkat asas.
Ke mana sahaja dia pergi, dia akan bertegur sapa
mengucapkan beberapa patah perkataan dalam bahasa ibunda mereka,
dan itulah kunci utama dia begitu digemari.
Sesiapa yang ada ibu mentua bangsa asing,
atau bakal ibu mentua bangsa asing pasti memahami juga.
Mereka mungkin bertutur Bahasa Inggeris dengan teman wanitanya,
tetapi jika mahu mengambil hati ibu teman wanita mereka,
si jejaka sanggup belajar bahasa yang paling aneh sekalipun,
termasuk Bahasa Belanda.
(Ketawa)
Dan biasanya orang akan tertawan.
Mengapa?
Bahasa ibunda kita terkait dengan
perwatakan kita, dengan identiti kita.
Seluruh sejarah peribadi kita berakar,
tertanam di dalam bahasa ibunda kita.
Sungguh banyak kenangan dan perasaan yang terkait pada perkataan, luahan hati,
dan pada tatabahasa yang kita pelajari sejak kecil.
Jadi, jika anda belajar bahasa orang lain,
anda menunjukkan yang anda benar-benar meminati
kehidupan dan perwatakan mereka.
Ibu mentua mana yang tidak akan berbangga?
Apabila anda dengar bahasa ibunda anda, anda rasa ada hubungan.
Apabila anda pergi ke sesuatu tempat,
dan anda bertutur dalam bahasa asing untuk berhari-hari atau minggu,
sejurus anda berada dalam pesawat
dan pramugari menyapa anda dalam bahasa ibunda anda,
anda pasti, anda dalam perjalanan pulang.
Andai bahasa ibunda mempunyai wangian,
Saya fikir ia akan berbau biskut kuki
dan haruman sop ayam yang menenangkan,
dan minyak wangi nenek,
mungkin sedikit bauan kapur barus.
Mungkin ini sebabnya mengapa bahasa yang dibina,
seperti Esperanto, tidak begitu meluas seperti yang dijangkakan.
Walaupun ia direka dengan bijak,
dan mudah dipelajari,
tidak ada negara yang menggunakan bahasa buatan sebagai bahasa ibunda.
Dan bukan sebagai bahasa asing yang diajar secara sistematik
pada skala besar dan dalam tempoh yang panjang.
sekalipun ia pernah dicuba.
Walaupun terdapat kesukaran dengan bahasa semualajadi
seperti ketidakseragaman yang menjengkelkan,
percanggahan di antara ejaan dan sebutan,
kadangkala kerumitan tatabahasa.
Namun,
kita memilih untuk belajar bahasa yang menjadi sebati dengan kita.
Bahasa yang dibina bercakap kepada akal.
Bahasa semula ada wangian biskut kuki.
Bagi Nelson Mandela, mempelajari Afrikaan adalah untuk "mengetahui musuh kita".
Katanya, "Anda mesti kenali bahasa dan kegemaran mereka,
harapan serta kebimbangan mereka, jika anda mahu menewaskan mereka."
Beliau berjaya.
Tetapi bukan semuanya mengenai musuh, bukan?
Hal ini berkaitan dengan semua bentuk hubungan manusia.
Dan sayalah orang terakhir yang akan mengatakan ibu mentua adalah musuh,
mengikut takrif.
Kira-kira tujuh atau lapan tahun lalu,
Saya sedang memandu sekitar Poland bersama keluarga saya.
Waktu itu, kedai-kedai hampir tutup dan kami perlu membeli makanan.
Akhirnya, kami nampak ada pasar raya di kawasan sebelah jalan kami.
Cara untuk ke sana dengan cepat ialah dengan membuat pusingan U.
Jadi, itulah yang saya lakukan.
Mungkin ia membahayakan.
Yang pastinya, ia melanggar peraturan.
Di tempat letak kereta, belum sempat saya mematikan enjin,
saya dengar bunyi ketukan.
Saya turunkan tingkap dan dua pasang mata terjegil.
Itulah dua pasang mata pegawai polis.
Saya tidak benar-benar fasih dalam bahasa Polish
dan pada masa yang ideal,
tetapi saya masih boleh melakukan perbualan mudah.
Tetapi pada masa itu, dengan dihantui rasa bersalah
mata bertentang mata dengan dua pegawai beruniform,
setiap perkataan Polish yang wajar yang saya tahu meluncur dari mulut saya.
Ya, saya tidak berfikir sejenak pun,
untuk mencuba menangani keadaan ini dalam bahasa Inggeris.
Mungkin, bahasa Inggeris boleh memberikan saya kelebihan bahasa.
tetapi itu mungkin menjadikan pegawai polis itu tidak selesa.
Jadi, saya tetap mahu bertutur dalam Polish.
Bagaimana?
Sudut kecil bahasa Polish di otak saya terus kosong.
kecuali satu perkara.
Ada satu perkara yang sering saya ulangi
sehinggakan saya boleh ulanginya dalam tidur.
Ia sebuah puisi kanak-kanak,
mengenai seekor katak yang sakit.
(Ketawa)
Itu yang saya lakukan.
Saya tahu ia sesuatu yang pelik, tetapi tiba-tiba saya katakan:
(Bahasa Polish) Seekor katak terasa lemah
dia berjumpa doktor dan mengatakan yang dia sakit.
Doktor itu pun memakai kaca mata sebab dia sudah agak tua."
Saya memandang ke arah pegawai polis itu.
Dan mereka memandang tepat kepada saya.
(Ketawa)
Saya rasa salah seorang pegawai itu menggaru kepalanya.
Dan kemudian mereka tersenyum.
Mereka tersenyum.
Dan dengan itu, saya menjadi tenang,
sehingga beberapa perkataan yang lebih relevan
boleh masuk kembali ke dalam kepala saya,
dengan tergagap-gagap saya boleh menyebutkan separuh ayat seperti,
"Maaf, perlukan makanan, tidak akan buat lagi."
Mereka lepaskan saya.
Semasa saya bergegas menuju kedai, mereka menyahut (Polish) “Szczęśliwej podróży!"
"Selamat jalan!"
Bukan tujuan saya mengapi-apikan anda untuk belajar bahasa
supaya anda boleh ke mana-mana, melanggar peraturan dan melepaskn diri.
Tetapi kejadian ringkas ini menunjukkan hanya beberapa perkataan
seberapa mudah atau bodoh sekalipun, hanya beberapa perkataan,
boleh menusuk kalbu dan melembutkannya.
Bagaimanapun, ada alternatif kepada katak yang sakit itu.
Ada satu perkara yang saya tahu dengan baik iaitu
sebuah lagu minum arak.
(Ketawa)
Pegawai polis itu mungkin tidak akan senyum.
Mungkin saya akan dibawa ke balai polis
untuk ujian darah.
Anda tidak perlu belajar banyak bahasa
dan anda tidak perlu mempelajarinya dengan fasih.
Hanya sedikit boleh memberikan kesan.
Sepuluh perkataan yang menusuk jiwa boleh memberikan kesan mendalam
daripada seribu perkataan yang sekadar masuk ke akal.
Anda boleh menggunakan bahasa Inggeris dan bertemu di pertengahan.
Tetapi anda juga boleh menjadi orang yang melangkah garisan tengah itu
dan bertemu teman baru anda atau seteru anda,
bertemu mereka di kawasan mereka sendiri.
Bertutur bahasa orang lain bukan satu kelemahan.
Malah, ia membuktikan anda kuat.
Hanya orang yang berani dan berusaha melangkah garisanlah
yang akan menang.
Jangan takut melakukan kesilapan. Kesilapan adalah sifat seorang manusia.
Dalam hal ini, ada bonus.
Jika anda membuat kesilapan,
anda berikan peluang kepada orang lain membantu dan mengenali anda.
Dengan ini, hubungan yang baru terjalin akan menjadi lebih kuat.
Jadi, adakah anda mahu diri anda difahami
atau anda mahu menjalin hubungan?
Mari terus belajar dan menggunakan bahasa Inggeris.
Supaya kita boleh berinteraksi dengan pelbagai golongan, seperti di TEDx ini.
Bahasa Inggeris adalah alat yang hebat untuk berkongsi pengetahuan,
untuk persidangan antarabangsa mengenai masalah sejagat.
Yang penting, bahasa Inggeris adalah laluan ke hati 365 juta penutur.
Kepada 356 juta orang, bahasa Inggeris adalah wangian biskut kuki.
Tetapi mengapa berhenti di situ?
Mengapa tidak melakukan usaha tambahan
dan belajar sekurang-kurangnya satu bahasa asing yang lain?
Terdapat pelbagai perisa biskut kuki di luar sana.
Mari kita mencuba perisa yang baru.
Terima kasih.
(Tepukan)